Diari Oficial de la Generalitat Valenciana


Sumari del DOGV 8500, del 06-03-2019 (2019/2207)

RESOLUCIÓ d'1 de març de 2019, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que financen les ajudes convocades mitjançant la Resolució de 12 de desembre 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions destinades a la realització de projectes destinats a la millora de les condicions sociolaborals de les persones immigrants treballadores agrícoles de temporada i campanya.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8500

Data del DOGV
:   06-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2207


Data del document
:   01-03-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ d'1 de març de 2019, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que financen les ajudes convocades mitjançant la Resolució de 12 de desembre 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions destinades a la realització de projectes destinats a la millora de les condicions sociolaborals de les persones immigrants treballadores agrícoles de temporada i campanya. [2019/2207]  
  
La Resolució de 12 de desembre 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions destinades a la realització de projectes destinats a la millora de les condicions sociolaborals de les persones immigrants treballadores agrícoles de temporada i campanya, va ser tramitada d'acord amb el que es disposa en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despeses. El finançament d'aquestes ajudes quedava condicionat a l'aprovació dels crèdits corresponents.  
  
Després d'haver aprovat i publicat la Llei 28/2018, de 28 de desembre, de pressupostos de la Generalitat per a l'exercici 2019 (DOGV 8454, 31.12.2018), en aplicació del que es disposa en el punt quart de la mencionada resolució de convocatòria, i de conformitat amb el que preceptua l'article 166.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, cal donar publicitat als crèdits i a la línia de subvenció destinada al finançament de les ajudes convocades per la Resolució de 12 de desembre de 2018, de la Vicepresidència i Conselleria d'Igualtat i Polítiques Inclusives.  
En virtut d'això, i en ús de les facultats que em confereix l'article 166.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i el Decret 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer  
Donar publicitat al crèdit pressupostari i a la línia de subvenció destinada a finançar la Resolució de 12 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya, amb càrrec al programa pressupostari 313.50, Inclusió social.  
  
Denominació: «Ajudes a organitzacions empresàries agràries destinades a la integració de persones migrants temporeres».  
Línia de subvenció: S6727000.  
Consignació pressupostària inicial: 375.000 euros.  
Procedència dels fons: fons propis.  
  
Segon  
Els crèdits publicats tenen el caràcter de màxims, i no poden concedir-se subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.  
D'altra banda, si com a conseqüència de transferències pressupostàries es veren modificats aquests crèdits, la modificació es publicaria mitjançant una resolució en el Diari Oficial de la Generalitat Valenciana.  
  
València, 1 de març de 2019.- La vicepresidenta del Consell i consellera d'Igualtat i Polítiques Inclusives: Mònica Oltra Jarque.